**Zmluva o poskytovaní služieb č. C-NBS1-000-064-882**

**uzatvorená podľa § 269 ods. 2 zákona č. 513/1991 Zb. Obchodný zákonník**

**v znení neskorších predpisov**

(ďalej len „zmluva“)

**Zmluvné strany**

**Objednávateľ :**

Názov: **Národná banka Slovenska**Sídlo: Imricha Karvaša 1, 813 25 Bratislava

Zastúpený : *<vyplní verejný obstarávateľ>*

IČO : 30844789

DIČ: 2020815654

IČ DPH : SK2020815654

Bankové spojenie : Národná banka Slovenska

Číslo účtu : IBAN SK07 0720 0000 0000 0000 1919

IBAN SK60 0720 0000 0000 0000 2129 (číslo účtu pre zahraničného poskytovateľa)

(ďalej len „objednávateľ“ alebo „NBS“)

**a**

**Poskytovateľ :**

Obchodné meno *<vyplní uchádzač>*

*Sídlo: <vyplní uchádzač>*

Štatutárny orgán: *<vyplní uchádzač>*

IČO : *<vyplní uchádzač>*

DIČ: *<vyplní uchádzač>*

IČ DPH: *<vyplní uchádzač>*

Zapísaný : *uviesť zápis v OR SR alebo ŽR SR <vyplní uchádzač>*

Bankové spojenie :  *<vyplní uchádzač>*

Číslo účtu: *<vyplní uchádzač>*

(ďalej len „poskytovateľ “)

(objednávateľ a poskytovateľ ďalej spoločne ako „zmluvné strany“)

**Článok I.**

**Úvod**

* 1. Túto zmluvu uzatvárajú objednávateľ a poskytovateľ ako výsledok realizácie verejného obstarávania podľa § 117 zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov za účelom zabezpečenia realizácie zákazky „Koordinátor pre presun prevádzky služieb IT pre zabezpečenie prioritných a podporných činností z hlavnej lokality na záložnú a späť v rámci overovania havarijných plánov“.

**Článok II.**

**Predmet zmluvy**



* 1. Poskytovateľ sa zaväzuje vykonať predmet zmluvy v súlade s touto zmluvu, ktorý predstavuje:
     1. vypracovanie návrhu postupu komplexného presunu prevádzky všetkých zákazníckych a technických služieb IT pre zabezpečenie prioritných a podporných činností z hlavnej lokality na záložnú a späť;
     2. vypracovanie analýzy a popisu aktuálneho stavu plánu obnovy činnosti a kontinuity práce odboru informačných technológií;
     3. vypracovanie návrhu efektívnej štruktúry plánu obnovy činnosti a kontinuity práce odboru informačných technológií;
     4. koordináciu transferu existujúcich plánov obnovy činnosti a kontinuity práce odboru informačných technológií NBS do novej štruktúry;
     5. vypracovanie návrhu plánu presunu (popis procesu):
        1. Identifikácia úloh, ich vstupy a výstupy
        2. Identifikácia zodpovedností
        3. Časový harmonogram;
     6. vypracovanie návrhu postupov pre návrat do pôvodného stavu v prípade problémov, rizika neukončenia presunu do určitého času;
     7. koordináciu otestovania plánu v úlohe moderátora formou „table top“ cvičenia na odbore informačných technológií NBS pre scenár „nedostupnosť služieb IT v lokalite ústredia NBS na I. Karvaša 1“;
     8. koordinácia otestovania plánu v úlohe moderátora formou „table top“ cvičenia všetkých havarijných tímov pre scenár „nedostupnosť služieb IT v lokalite ústredia NBS na I. Karvaša 1“;
     9. Lessons learned a aktualizáciu plánu obnovy činnosti a kontinuity práce odboru informačných technológií NBS.
  2. Poskytovateľ sa zaväzuje vykonať voliteľný predmet zmluvy v súlade s touto zmluvu na základe objednávky objednávateľa, ktorá predstavuje:
     1. koordináciu parciálneho presunu zákazníckych a technických služieb IT pre zabezpečenie prioritných a podporných činností z hlavnej na záložnú lokalitu bez presunu používateľov;
     2. vypracovanie návrhu postupov pre návrat do pôvodného stavu v prípade problémov, rizika neukončenia presunu do určitého času;
     3. koordináciu parciálneho presunu zákazníckych a technických služieb IT pre zabezpečenie prioritných a podporných činností zo záložnej lokality späť na hlavnú lokalitu;
     4. Lessons learned a aktualizáciu plánu obnovy činnosti a kontinuity práce odboru informačných technológií NBS.

(ďalej aj „voliteľná časť predmetu zmluvy podľa bodu 2.2.“)

* 1. Poskytovateľ sa zaväzuje vykonať voliteľný predmet zmluvy v súlade s touto zmluvu na základe objednávky objednávateľa, ktorá predstavuje:
     1. koordináciu komplexného presunu prevádzky zákazníckych a technických služieb IT pre zabezpečenie prioritných a podporných činností na záložnú lokalitu, vrátane členov havarijných tímov na ZPB. Presúvať sa bude len prevádzka kritických zákazníckych služieb IT, t. j. 41 zákazníckych služieb IT a 28 technických služieb IT. Ostatné prevádzkované služby IT budú v tom čase vypnuté.;
     2. vypracovanie návrhu postupov pre návrat do pôvodného stavu v prípade problémov, rizika neukončenia presunu do určitého času;
     3. koordináciu presunu prevádzky na hlavnú lokalitu;
     4. Lessons learned a aktualizáciu plánu obnovy činnosti a kontinuity práce odboru informačných technológií NBS.

(ďalej aj „voliteľná časť predmetu zmluvy podľa bodu 2.3.“)

* 1. Na účely tejto zmluvy sa rozumie:
     1. „table top cvičenie“ netechnické cvičenie, ktoré sa odohráva za „zeleným“ stolom. Zameriava sa na trénovanie rozhodovania, ako aj na precvičenie a otestovanie vlastných postupov a procesov, najlepšie zdokumentovaných. Taktiež aj na trénovanie úloh a zodpovedností jednotlivých rolí a to všetko v súvislosti s riešením vzorových scenárov. V našom prípade je scenár „nedostupnosť budovy ústredia NBS“.
     2. „lessons learned“ poučenie z krízového vývoja, všetky ponaučenia a znalosti získané z table-top cvičenia sa premietnu do procesu havarijného plánovania, t. j. do dokumentácie – plánu obnovy činnosti a kontinuity práce odboru informačných technológií NBS, a to pozitíva aj negatíva z table-top cvičenia s cieľom zopakovať pozitívne aspekty a neopakovať zistené chyby.
  2. V prílohe č. 1 tejto zmluvy je popísaná infraštruktúra objednávateľa.
  3. Voliteľná časť predmetu zmluvy podľa bodu 2.2 a bodu 2.3 tohto článku môže byť objednaná objednávateľom od poskytovateľa písomnou objednávkou najneskôr však do 18 mesiacov odo dňa účinnosti tejto zmluvy.
  4. Objednávateľ sa zaväzuje riadne splnený predmet zmluvy prevziať a zaplatiť zaň dohodnutú cenu v súlade s touto zmluvou.

**Článok III.**

**Všeobecné podmienky plnenia a čas plnenia**

* 1. Poskytovateľ vytvorí a odovzdá konkrétne časti predmetu zmluvy v súlade s bodom 3.2 tohto článku a harmonogramom v prílohe č. 2 tejto zmluvy.
  2. Zmluvné strany sa dohodli, že trvanie zmluvy je 18 mesiacov od nadobudnutia účinnosti zmluvy. Lehota pre poskytnutie voliteľných častí plnenia predmetu zmluvy bude definovaná v objednávke a začína plynúť dňom doručenia písomnej objednávky.
  3. Časť predmetu zmluvy definovaná v čl. II. bode 2.1. tejto zmluvy bude poskytnutá do 6 mesiacov odo dňa nadobudnutia účinnosti tejto zmluvy.
  4. Poskytovateľ vyhotoví príslušné časti predmetu zmluvy v písomnej forme v slovenskom alebo českom jazyku.
  5. Poskytovateľ vyhotoví predmet zmluvy v elektronickej forme na vhodnom médiu (ďalej len „elektronická forma“).
  6. Objednávateľ v termíne do desiatich pracovných dní od odovzdania vypracovaných dokumentov [bod 3.4 tohto článku] doručí poskytovateľovi zoznam pripomienok.
  7. Poskytovateľ pripomienky zapracuje do dokumentov, vyhotoví popis zapracovania pripomienok a odovzdá ich objednávateľovi v termíne do piatich pracovných dní od ich doručenia.
  8. Objednávateľ v termíne do piatich pracovných dní od prijatia popisu zapracovania pripomienok skontroluje ich zapracovanie a akceptuje spôsob zapracovania pripomienok alebo požiada poskytovateľa o zjednanie primeranej nápravy. Takúto nápravu je poskytovateľ povinný vykonať v termíne určenom objednávateľom, pokiaľ sa zmluvné strany písomne nedohodnú inak.
  9. Poskytovateľ je povinný v čase pred plánovaným odovzdaním predmetu zmluvy alebo jej časti v elektronickej forme na písomné požiadanie objednávateľa bezodkladne poskytnúť objednávateľovi aj rozpracovaný predmet zmluvy alebo jeho časť.
  10. Poskytovateľ odovzdá vytvorené časti predmetu zmluvy, predbežnú aj konečnú verziu predmetu zmluvy objednávateľovi v elektronickej forme.
  11. Objednávateľ má právo použiť predmet zmluvy alebo jeho časti pre svoje potreby na realizáciu projektov a pre tieto potreby ju poskytnúť tretím stranám.
  12. Objednávateľ poskytne poskytovateľovi potrebnú súčinnosť pri vypracovaní predmetu zmluvy a to najmä poskytnutím dokumentácie alebo informácií relevantných k predmetu zmluvy, prípadne umožní poskytovateľovi potrebné informácie získať v priestoroch objednávateľa.
  13. Objednávateľ poskytne dokumentáciu alebo informácie relevantné k predmetu zmluvy výlučne osobám poskytovateľa určeným na plnenie zmluvy uvedeným v prílohe č. 3 tejto zmluvy.
  14. Poskytovateľ sa zaväzuje kontaktovať výlučne kontaktné osoby objednávateľa, ktoré sú uvedené v prílohe č. 3 tejto zmluvy.
  15. Za konečné odovzdanie konkrétnej časti predmetu zmluvy sa bude považovať podpis protokolu o odovzdaní a prevzatí oboma zmluvnými stranami podľa prílohy č. 4 tejto zmluvy so zapracovaním všetkých pripomienok objednávateľa.
  16. Poskytovateľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané poskytovateľom v súlade s právnym poriadkom Slovenskej republiky.
  17. Poskytovateľ je povinný na požiadanie objednávateľa bezodkladne poskytnúť v nevyhnutnom rozsahu doklady a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či poskytovateľ neporušuje zákaz nelegálneho zamestnávania.
  18. Poskytovateľ sa zaväzuje, že predmet zmluvy bude realizovať prostredníctvom osôb určených na plnenie zmluvy uvedených v Prílohe č. 3 tejto zmluvy. V prípade zmeny osoby určenej na plnenie zmluvy sa poskytovateľ zaväzuje, že nová osoba určená na plnenie zmluvy bude spĺňať minimálne požiadavky stanovené vo výzve na predloženie ponuky, ktorej výsledkom bolo uzatvorenie tejto zmluvy. Za účelom overenia týchto skutočností sa poskytovateľ zaväzuje predložiť objednávateľovi príslušné referencie a certifikáty novej osoby určenej na plnenie zmluvy pred vykonaním zmeny tejto osoby. Nová osoba určená na plnenie zmluvy môže začať participovať na plnení zmluvy až po kontrole predložených dokladov a odsúhlasení objednávateľom.

**Článok IV.**

**Povinnosti zmluvných strán**

* 1. Povinnostiposkytovateľa:

1. Poskytovateľ je povinný najneskôr do troch pracovných dní odo dňa nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej zmluvnej strane formou doporučeného listu podpísaného štatutárnym orgánom poskytovateľa alebo inou oprávnenou (splnomocnenou alebo poverenou) osobou najneskôr tri pracovné dni pred vykonaním zmeny.
2. Poskytovateľ je povinný zabezpečiť, aby jeho osoby určené na plnenie tejto zmluvy dodržiavali v objektoch objednávateľa všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy týkajúce sa vstupu do objektov a bezpečnosti systémov objednávateľa, a aby sa riadili organizačnými pokynmi oprávnených zástupcov objednávateľa.
3. Poskytovateľ je povinný zabezpečiť, aby prístup k dôverným informáciám a údajom objednávateľa pri plnení tejto zmluvy mali výlučne osoby poskytovateľa určené na plnenie zmluvy uvedené v prílohe č. 3 tejto zmluvy a to v rozsahu, v akom tieto informácie a údaje potrebujú k plneniu tejto zmluvy.
   1. Objednávateľ je povinný najneskôr do troch pracovných dní odo dňa nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej zmluvnej strane formou doporučeného listu podpísaného zástupcom objednávateľa, najneskôr tri pracovné dni pred vykonaním zmeny.

**Článok V.**

**Cena predmetu zmluvy**

* 1. Cena predmetu plnenia uvedená v tejto zmluve je nemenná a je stanovená v zmysle zákona   
     č. 18/1996 Z. z. o cenách v znení neskorších predpisov. Dohodnutá cena predmetu plnenia obsahuje všetky náklady poskytovateľa, ktoré budú vynaložené na plnenie predmetu zmluvy.
  2. Cena za predmet zmluvy podľa článku II. bodu 2.1 tejto zmluvy je celkovo

*<vyplní uchádzač>* **eur bez DPH**

(slovom *<vyplní uchádzač>* eur bez DPH)

* 1. Cena za voliteľnú časť predmetu zmluvy podľa článku II. bodu 2.2 tejto zmluvy je celkovo

*<vyplní uchádzač>* **eur bez DPH**

(slovom *<vyplní uchádzač>* eur bez DPH)

* 1. Cena za voliteľnú časť predmetu zmluvy podľa článku II. bodu 2.3 tejto zmluvy je celkovo

*<vyplní uchádzač>* **eur bez DPH**

(slovom *<vyplní uchádzač>* eur bez DPH)

**Článok VI.**

**Platobné podmienky**

* 1. Cenu za predmet zmluvy podľa článku II. bodu 2.1 tejto zmluvy môže poskytovateľ fakturovať na základe protokolárneho odovzdania a prevzatia predmetu zmluvy, o čom zmluvné strany vyhotovia a podpíšu protokol o odovzdaní a prevzatí predmetu zmluvy podľa prílohy č. 4 tejto zmluvy.
  2. Cenu voliteľnej časti predmetu zmluvy podľa článku II. bodu 2.2 tejto zmluvy môže poskytovateľ fakturovať na základe protokolárneho odovzdania a prevzatia predmetu zmluvy, o čom zmluvné strany vyhotovia a podpíšu protokol o odovzdaní a prevzatí predmetu zmluvy podľa prílohy č. 4 tejto zmluvy.
  3. Cenu voliteľnej časti predmetu zmluvy podľa článku II. bodu 2.3 tejto zmluvy môže poskytovateľ fakturovať na základe protokolárneho odovzdania a prevzatia predmetu zmluvy, o čom zmluvné strany vyhotovia a podpíšu protokol o odovzdaní a prevzatí predmetu zmluvy podľa prílohy č. 4 tejto zmluvy.
  4. Cena za predmet zmluvy podľa tejto zmluvy zahŕňa všetky náklady poskytovateľa spojené s poskytovaním predmetu zmluvy na mieste plnenia.
  5. Záloha na predmet tejto zmluvy sa neposkytuje.
  6. Ceny za predmet zmluvy sú uvedené bez DPH. <text nasledujúcej vety platí pre domáceho uchádzača, zahraničný uchádzač túto vetu odstráni> Faktúra za predmet zmluvy bude obsahovať aj vyčíslenie DPH podľa všeobecne záväzných právnych predpisov platných ku dňu poskytnutia predmetu zmluvy.
  7. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa <vyplní uchádzač> na e-mailovú adresu objednávateľa [faktury.ofr@nbs.sk](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve.  Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
  8. <text tohto bodu platí pre domáceho uchádzača, zahraničný uchádzač text odstráni> V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, objednávateľ ju vráti poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
  9. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto povinnosti je podstatným porušením zmluvy a dôvodom na okamžité odstúpenie objednávateľa od tejto zmluvy. < text tohto bodu platí len pre domáceho uchádzača, zahraničný uchádzač text tohto bodu odstráni >
  10. <text tohto bodu platí pre zahraničného uchádzača, domáci uchádzač text odstráni> Poskytovateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Poskytovateľ vyhlasuje, že je konečným príjemcom platby uvedenej v čl. V. tejto zmluvy.
  11. Faktúra je splatná do 30 kalendárnych dní odo dňa jej doručenia objednávateľovi. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa.
  12. Zmluvné pokuty podľa tejto zmluvy sa fakturujú zmluvnými stranami priebežne a sú splatné do 30 kalendárnych dní odo dňa doručenia faktúry druhej zmluvnej strane.
  13. Poskytovateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo   
      v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.

**Článok VII.**

**Miesto plnenia zmluvy**

* 1. Miestom plnenia zmluvy je ústredie NBS, ul. Imricha Karvaša č. 1, 813 25 Bratislava a záložné technologické pracovisko NBS, ul. Rybničná 40, 831 06 Bratislava.

**Článok VIII.**

**Zmluvné pokuty**

* 1. Ak dôjde k omeškaniu poskytovateľa pri plnení predmetu zmluvy alebo jeho časti v termínoch dohodnutých v prílohe č. 2 tejto zmluvy, je objednávateľ oprávnený účtovať poskytovateľovi zmluvnú pokutu vo výške 0,5 % z ceny za konkrétny predmet zmluvy za každý, aj začatý deň omeškania s dodaním predmetu zmluvy alebo jeho časti.
  2. V prípade omeškania objednávateľa s platením faktúry je poskytovateľ oprávnený účtovať objednávateľovi úrok z omeškania vo výške 0,022 % z neuhradenej čiastky za každý deň omeškania.
  3. Zmluvné pokuty podľa tejto zmluvy sa nezapočítavajú na úhradu škôd, ktoré by stranám vznikli porušením zmluvných povinností.
  4. V prípade, ak poskytovateľ poruší svoju povinnosť podľa článku III. bodu 3.16 tejto zmluvy a príslušný kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uloženej objednávateľovi príslušným kontrolným orgánom, a to najneskôr do siedmich dní odo dňa jej uplatnenia u poskytovateľa.

**Článok IX.**

**Ukončenie zmluvy**

* 1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán alebo písomným odstúpením od zmluvy niektorou zmluvnou stranou.
  2. V prípade zániku zmluvy dohodou zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
  3. Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia § 344 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“). Odstúpenie od tejto zmluvy je možné výlučne písomnou formou a jeho účinky nastanú dňom jeho doručenia druhej zmluvnej strane.
  4. Objednávateľ je oprávnený okamžite odstúpiť od tejto zmluvy, pričom za podstatné porušenie zmluvy poskytovateľom sa považuje, ak nastane ktorýkoľvek z nižšie uvedených prípadov:

1. poskytovateľ je v omeškaní s vypracovaním ktorejkoľvek časti predmetu zmluvy podľa článku III tejto zmluvy o viac ako 1 (jeden) kalendárny mesiac,
2. ak poskytovateľ nezačne, preruší alebo zastaví plnenia predmetu zmluvy z iných dôvodov ako dôvodov na strane objednávateľa alebo vyššej moci,
3. predmet zmluvy neobsahuje všetky informácie požadované v  tejto zmluve,
4. ak poskytovateľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky,
5. návrhy riešení neobsahujú odôvodnenia alebo použité metodiky,
6. iné porušenia zmluvy definované v iných ustanoveniach ako podstatné porušenia zmluvy.
   1. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej sedem dní. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
   2. Odstúpením od zmluvy táto zmluva zaniká, keď prejav vôle oprávnenej strany odstúpiť od zmluvy je doručený druhej zmluvnej strane. Po tejto dobe nemožno účinky odstúpenia od zmluvy odvolať alebo meniť bez súhlasu druhej zmluvnej strany.
   3. V prípade, ak nastanú právne skutočnosti majúce za následok zmenu v právnom postavení poskytovateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene poskytovateľa) alebo akákoľvek iná zmena majúca priamy vplyv na plnenie tejto zmluvy zo strany poskytovateľa, je poskytovateľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od zmluvy. Za akúkoľvek inú zmenu sa považuje aj zmena bankového spojenia poskytovateľa, pričom k tejto informácii predloží aj potvrdenie príslušnej banky.

Článok X.

Zodpovednosť za škody a za vady

* 1. Poskytovateľ zodpovedá objednávateľovi za škody v zmysle ustanovení Obchodného zákonníka a v zmysle príslušných všeobecne záväzných právnych predpisov.
  2. Poskytovateľ zodpovedá za správnosť a úplnosť poskytnutia predmetu zmluvy, jeho realizovateľnosť a za to, že predmet zmluvy a zodpovedá výsledku určenému zmluve.
  3. Poskytovateľ nezodpovedá za vady predmetu zmluvy, ktoré boli spôsobené nevhodnou povahou podkladov, zadania (najmä povahou miesta realizácie predmetu zmluvy, technických alebo organizačných podmienok realizácie predmetu zmluvy alebo iných súvisiacich podkladov) odovzdaných poskytovateľovi na účel vypracovania predmetu zmluvy len v prípade, že poskytovateľ ani pri vynaložení najvyššej možnej miery odbornej starostlivosti tieto vady nemohol zistiť alebo na takéto vady objednávateľa písomne upozornil s uvedením dôvodov a súčasne ho vyzval na ich výmenu alebo zmenu bez zbytočného odkladu po tom, čo poskytovateľ tieto vady zistil, avšak objednávateľ napriek tomu písomne trval na použití takéhoto podkladu alebo zadania pri vypracovaní predmetu zmluvy.
  4. Záručná doba na predmet zmluvy je 24 mesiacov a začína plynúť odo dňa posledného protokolárneho odovzdania predmetu zmluvy (alebo príslušnej časti) poskytovateľom a jej prevzatia objednávateľom. Ak sú pri protokolárnom odovzdaní a prevzatí predmetu zmluvy alebo príslušnej časti zistené vady, záručná doba začne plynúť až odo dňa odovzdania predmetu zmluvy alebo príslušnej časti bez vád. Ak si na predmet zmluvy alebo jeho časť objednávateľ uplatnil nárok z vád predmetu zmluvy (s výnimkou nároku na primeranú zľavy z ceny), predlžuje sa záručná doba o dobu od oznámenia vady poskytovateľovi do odstránenia vady.
  5. Ak bude predmet zmluvy mať akúkoľvek vadu, bez ohľadu na skutočnosť, či bola zmluva porušená podstatným spôsobom alebo nepodstatným spôsobom, je objednávateľ oprávnený:

a) požadovať odstránenie vady predmetu zmluvy opravou na náklady poskytovateľa, ak je vada opraviteľná,

b) požadovať odstránenie vady predmetu zmluvy vykonaním náhradného plnenia na náklady poskytovateľa,

c) požadovať vypracovanie chýbajúcej časti predmetu zmluvy na náklady poskytovateľa,

d) požadovať odstránenie právnych vád predmetu zmluvy na náklady poskytovateľa,

e) požadovať primeranú zľavu z ceny.

* 1. Objednávateľ má právo voľby medzi nárokmi z vady predmetu zmluvy, ak sa svojou povahou vo vzťahu k vade takýto nárok nevylučuje. Objednávateľ je oprávnený jednostranne meniť uplatnený nárok z vád, ak ešte neprišlo k realizácií už skôr uplatneného nároku z vád poskytovateľom.
  2. Vady predmetu zmluvy objednávateľ uplatní u poskytovateľa bez zbytočného odkladu po ich zistení, najneskôr však do uplynutia záručnej doby. V oznámení o vadách predmetu zmluvy (reklamácia) objednávateľ uvedie popis vád a aj uplatnený zvolený nárok objednávateľa z vád a prípadné pokyny, akým spôsob majú byť vady odstránené. V prípade, ak si objednávateľ uplatnil u poskytovateľa nároky z vád predmetu zmluvy inak ako v písomnej forme, takéto oznámenie o vadách predmetu zmluvy (reklamácia) doplní objednávateľ písomne s vyššie uvedenými náležitosťami, pričom účinky pôvodného oznámenia vád ostávajú nedotknuté. Poskytovateľ je povinný odstrániť reklamované vady do štyridsaťosem hodín od oznámenia vady v prípade, že si to okolnosti prípadu nevyhnutne vyžadujú, inak bez zbytočného odkladu odo dňa oznámenia vady, najneskôr však do desiatich pracovných dní odo dňa oznámenia vady, pokiaľ sa objednávateľ a poskytovateľ nedohodnú písomne inak.
  3. Na požiadanie objednávateľa je poskytovateľ povinný sa dostaviť a byť prítomný počas potrebnej doby na mieste realizácie predmetu zmluvy za účelom vysvetlenia nedostatkov, rozporov a iných vád predmetu zmluvy za účelom dohodnutia spôsobu odstránenia takýchto vád na mieste samom.
  4. Objednávateľ má voči poskytovateľovi nárok na úhradu všetkých nákladov na odstránenie vád predmetu zmluvy, ktoré boli spôsobené vadami predmetu zmluvy.

**Článok XI.**

**Povinnosť mlčanlivosti**

* 1. Obe zmluvné strany berú na vedomie, že prídu do styku s dôvernými informáciami a údajmi druhej zmluvnej strany. Týmto sa zaväzujú dodržiavať utajenie informácií a zamedziť zneužitiu týchto informácií vo svoj prospech alebo prospech tretích osôb svojím zavinením. Poskytovateľ sa zaväzuje zabezpečiť, aby v súvislosti s plnením predmetu tejto zmluvy nedošlo k zneužitiu informácií objednávateľa a rovnako sa zaväzuje k takému konaniu, ktoré bude minimalizovať kontakt s informáciami na mieru čo najnižšiu, avšak postačujúcu k riadnemu plneniu tejto zmluvy. Povinnosť mlčanlivosti nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je poskytovateľ povinný uhradiť objednávateľovi ním zavinenú preukázateľnú škodu. V prípade, že škodu nie je možné finančne vyjadriť (napr. § 17, 44 Obchodného zákonníka), je poskytovateľ povinný uhradiť objednávateľovi zmluvnú pokutu vo výške 20 000,- eur (slovom dvadsaťtisíc eur) za každý jednotlivý prípad porušenia povinnosti mlčanlivosti.

**Článok XII.**

**Záverečné ustanovenia**

* 1. Vzťahy medzi zmluvnými stranami, ktoré táto zmluva výslovne neupravuje, sa riadia ustanoveniami Obchodného zákonníka, zákonom č. 185/2015 Z. z. Autorský zákon v znení neskorších predpisov a všeobecne záväznými právnymi predpismi právneho poriadku Slovenskej republiky. Prípadné súdne spory vzniknuté z tejto zmluvy bude riešiť vecne a miestne príslušný súd Slovenskej republiky.
  2. Zmluvné strany sa dohodli, že písomná korešpondencia bude posielaná na adresy uvedené v záhlaví tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať.   
     V prípade, že doporučenú zásielku zaslanú na adresu druhej zmluvnej strany pošta vráti ako neprevzatú v úložnej lehote, považuje sa za deň doručenia posledný deň úložnej lehoty. V prípade odmietnutia prevzatia doporučenej zásielky druhou zmluvnou stranou, sa bude zásielka dňom odmietnutia prevzatia považovať za doručenú..
  3. Táto zmluva je vyhotovená v piatich rovnopisoch vlastnoručne podpísaných oprávnenými zástupcami oboch zmluvných strán, z ktorých dva rovnopisy dostane poskytovateľ a tri rovnopisy dostane objednávateľ.
  4. Neoddeliteľnou súčasťou tejto zmluvy sú jej prílohy:

Príloha č. 1: Popis IT infraštruktúry objednávateľa,

Príloha č. 2: Harmonogram realizácie predmetu zmluvy,

Príloha č. 3: Kontaktné osoby objednávateľa a osoby poskytovateľa určené na plnenie zmluvy,

Príloha č. 4: Protokol o odovzdaní a prevzatí predmetu zmluvy.

* 1. Túto zmluvu je možné meniť a dopĺňať len písomnými v poradí číslovanými dodatkami k zmluve na základe dohody zmluvných strán, podpísanými oboma oprávnenými zástupcami zmluvných strán.
  2. Objednávateľ pri spracúvaní osobných údajov poskytnutých poskytovateľom pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadením Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese objednávateľa: https://www.nbs.sk/sk/ochrana-osobnych-udajov.
  3. Táto zmluva (vrátane jej dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto zmluvy (vrátane jej dodatkov) a faktúr poskytovateľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
  4. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
  5. Zmluvné strany zhodne vyhlasujú, že sú oprávnené uzavrieť túto zmluvu, a že táto zmluva nebola uzatvorená za nevyhovujúcich ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto zmluvou dôkladne oboznámili, rozumejú jej, súhlasia s ňou, zaväzujú sa ustanovenia tejto zmluvy plniť a prostredníctvom svojich oprávnených zástupcov túto zmluvu podpísali na znak toho, že zodpovedá ich slobodnej a vážnej vôli.

Za objednávateľa Za poskytovateľa

V Bratislave, dňa <vyplní VO> V <vyplní uchádzač >, dňa <vyplní uchádzač >

...................................................... .......................................................

Národná banka Slovenska <vyplní uchádzač >

<vyplní VO> <vyplní uchádzač >

<vyplní VO> <vyplní uchádzač>

**Príloha č. 1 k zmluve o poskytovaní služieb č. C-NBS1-000-064-882**

**Popis IT infraštruktúry objednávateľa**

1. Popis IT infraštruktúry
   1. Dve dátové centrá, ktorých vzájomná sieťová komunikácia je zabezpečená technológiou DWDM
   2. Každé datacentrum má iného poskytovateľa internetových služieb
   3. Vmware infraštruktúra
      * VCSA a ESXi servery verzie 7
      * 2 geograficky a logicky oddelené datacentrá
      * VCSA nakonfigurované v režime vysokej dostupnosti (HA kláster)
      * Dátové úložisko na diskových poliach
   4. SAN infraštruktúra - 2 diskové polia v každom datacentre vzájomne prepojené cez SAN infraštruktúru a pripojené do Vmware infraštruktúry a na jednotlivé standalone servery. Jednotlivé luny na diskových poliach sú navzájom online mirrorované medzi lokalitami.
   5. Databázové prostredie
      * Oracle – dvoj-nodový kláster (v každom datacentre 1x node) s využitím funkcionality Data Guard
      * MS SQL - dvoj-nodový kláster (v každom datacentre 1x node) s využitím funkcionality Veritas InfoScale

**Príloha č. 2 k zmluve o poskytovaní služieb č. C-NBS1-000-064-882**

**Harmonogram realizácie predmetu zmluvy**

**Predmet zmluvy podľa čl. II. bodu 2.1 tejto zmluvy**

| Názov etapy | Popis činností | Trvanie v dňoch | Vstupy | Výstupy | Kapacity NBS (čas a štruktúra) | Kapacity poskytovateľa |
| --- | --- | --- | --- | --- | --- | --- |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |

**Voliteľná časť predmetu zmluvy podľa čl. II. bodu 2.2 tejto zmluvy**

| Názov etapy | Popis činností | Trvanie v dňoch | Vstupy | Výstupy | Kapacity NBS (čas a štruktúra) | Kapacity poskytovateľa |
| --- | --- | --- | --- | --- | --- | --- |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |

**Voliteľná časť predmetu zmluvy podľa čl. II. bodu 2.3 tejto zmluvy**

| Názov etapy | Popis činností | Trvanie v dňoch | Vstupy | Výstupy | Kapacity NBS (čas a štruktúra) | Kapacity poskytovateľa |
| --- | --- | --- | --- | --- | --- | --- |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |
| <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > | <vyplní uchádzač > |

**Príloha č. 3 k zmluve o poskytovaní služieb č. C-NBS1-000-064-882**

**Kontaktné osoby objednávateľa a osoby poskytovateľa určené na plnenie zmluvy**

|  |  |  |  |  |
| --- | --- | --- | --- | --- |
| Za objednávateľa | |  | Za poskytovateľa: | |
|  | |  |  | |
| **Národná banka Slovenska** | |  | <vyplní uchádzač > | |
|  | |  |  | |
| Meno: | <vyplní VO> |  | Meno: | <vyplní uchádzač > |
| Kontakt: | <vyplní VO> |  | Kontakt: | <vyplní uchádzač > |
|  |  |  | Funkcia: | <vyplní uchádzač > |
|  |  |  |  |  |
| Meno: | <vyplní VO> |  | Meno: | <vyplní uchádzač > |
| Kontakt: | <vyplní VO> |  | Kontakt: | <vyplní uchádzač > |
|  |  |  | Funkcia: | <vyplní uchádzač > |
|  |  |  |  |  |
|  |  |  | Meno: | <vyplní uchádzač > |
|  |  |  | Kontakt: | <vyplní uchádzač > |
|  |  |  | Funkcia: | <vyplní uchádzač > |
|  |  |  |  |  |

Uchádzač môže pridať toľko riadkov koľko potrebuje.

**Príloha č. 4 k zmluve o poskytovaní služieb č. C-NBS1-000-064-882**

**Protokol o odovzdaní a prevzatí predmetu zmluvy**

**Protokol o odovzdaní a prevzatí predmetu zmluvy.**

**Preberajúci: Národná banka Slovenska** Imricha Karvaša 1

813 25 Bratislava

**Zastúpený :** ....................................

....................................

**Odovzdávajúci :**

**Zastúpený :** ....................................

....................................

Preberajúci potvrdzuje, že odovzdávajúci odovzdal predmet zmluvy predstavujúci .....

v zmluvne požadovanom rozsahu bez vád.

V Bratislave dňa ……………………………….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| odovzdávajúci | preberajúci |